b'\n_START_ARTICLE_\nB52\n_START_SECTION_\nVsebina\n_START_PARAGRAPH_\nZgodba govori o Karlu Koherju, mo\xc5\xa1kemu srednjih let, ki s partnerico Mino \xc5\xbeivi v Ljubljani. Karlo opravlja poklic knji\xc5\xbeni\xc4\x8darja v eni od manj\xc5\xa1ih knji\xc5\xbeni\xc4\x8dnih podru\xc5\xbenic v Ljubljani. Vendar s slu\xc5\xbebo ni zadovoljen, prav tako ne s svojim povpre\xc4\x8dnim \xc5\xbeivljenjem. Karlo tako pade v krizo srednjih let in se po tem, ko Mina domov pripelje ljubimca, odseli v kletno stanovanje, kjer namerava u\xc5\xbeivati \xc5\xbeivljenje novope\xc4\x8denega samca. Kmalu ugotovi, da njegovo samsko \xc5\xbeivljenje le ni tako pestro kot si je zami\xc5\xa1ljal. Nato mu nekega ve\xc4\x8dera, ob steklenici alkohola, dolgoletni prijatelj Frenk predlaga, da bi skupaj kupila kmetijo na Kozjanskem. Karlo se kmalu strinja s predlogom, pusti slu\xc5\xbebo in odide s Frenkom na Kozjansko. Tam kupita manj\xc5\xa1o kmetijo in nekaj zemlje. Selitev v mirno kme\xc4\x8dko okolje ho\xc4\x8de Karlo izkoristiti tudi kot navdih za pisanje \xe2\x80\x93 v svojem prostem \xc4\x8dasu je namre\xc4\x8d tudi (ne)uspe\xc5\xa1en pisatelj.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la pri zalo\xc5\xbebi Litera, uvr\xc5\xa1\xc4\x8dena pa je bila v knji\xc5\xbeno zbirko Piramida, ki je zbirka izvirnega sodobnega slovenskega leposlovja.'